open-index/open-wikipedia-markdown huggingface dataset:
מוסנד אחמד בן חנבל

**מוסנד אחמד בן חנבל** (בערבית: **مسند احمد ابن حنبل**) הוא אוסף של חדית' שאוגד על ידי האימאם אחמד אבן חנבל.

## תיאור הספר
המוסנד של האימאם אחמד הוא אחד מאוספי החדית' הגדולים ביותר בהיסטוריה האסלאמית, והוא מכיל יותר מ-40 אלף חדית'ים.

רבים מחכמי דת האסלאם שיבחו את המוסנד של האימאם אחמד. אבו מוסא אל-מדני אמר על המוסנד "ספר זה הוא מקור חשוב והפנייה אמינה עבור חוקרי החדית'. זאת מפני שהוא (האימאם אחמד) בחר מתוך מספר רב של חדית'ים שהוא מצא, ומתוך שפע המסורות שהוא שמע. הוא השקיע מאמץ רב להפוך את זה (את המוסנד) למקור מוביל, אמין ומשובח. כאשר נוגעים בנקודת מחלוקת, זה (המוסנד) מקור ומחסה טוב".

## ביקורת על הספר
חרף העובדה שבקרב רבים, המוסנד של האימאם אחמד נחשב לספר מאומת ואותנטי, מקובל בקרב פוסקי ההלכה ומומחי החדית' שגם יש בו הרבה מסורות שאינן מאומתות, ואף כאלו שלא הוכנסו לספר על ידי האימאם אחמד בעצמו אלא על ידי אחרים שבאו אחריו.

## ספרים שנכתבו על המוסנד
ספרים רבים נכתבו על המוסנד של האימאם אחמד, להלן חלק מהם:

### ביאורים על הספר
* "שרח אלמסנד" מאת אבי אלחסן מחמד בן עבד אל-האדי אל-חנפי
* "שרח התח'ריג' אלמסנד" מאת אחמד מוחמד שאכּר
* "עקוד אל-זברג'ד עלא מסנד אחמד" מאת ג'לאל אלדין אל-סיוטי.
* "שרח אל-מסנד" מאת אבי אלחסן בן עבד אל-האדי אל-סנדי.

### קיצורים של הספר
* "ע'ריב חדית' אל-מסנד" מאת ע'לאם ת'עלב אל-נחווי
* "מח'תסר אל-מסנד" מאת אבל אלמקן א-שאפעי.
* "ת'לאת'יאת אל-מסנד" מאת יוסף בן עבד אל-האדי.
* "ת'לאת'יאת אל-מסנד" מאת אסמאעיל בן אסמאעיל אל-בעלבכּי.
* "ת'לאת'יאת אל-מסנד" מאת אסמאעיל בן עמר בן בכר אלמקדסי אלחנבלי.

## קישורים חיצוניים

## הערות שוליים

קטגוריה:חדית'
ניל טרוויס

**הרברט ניל טרוויס** (באנגלית: **Herbert Neil Travis**; 12 באוקטובר 1936 בלוס אנג'לס שבקליפורניה – 28 במרץ 2012 בארויו גרנדה  שבקליפורניה) היה עורך קולנוע אמריקאי.

## ביוגרפיה
לאחר שסיים תואר ראשון באמנות ותיאטרון באוניברסיטת קליפורניה בלוס אנג'לס, התנסה טרוויס בעסקי הקולנוע והיה ב-1965 עוזר-עורך בסרט "Billie", ואחר כך עוזרו של העורך תומאס סטנפורד  בסרטים כמו "The Reivers" ו-"Hell in the Pacific". ב-1970 הורשה לראשונה להוביל לבדו את עריכתו של סרט, "The Traveling Executioner". בשנת 1977 הוענקו לו שתי מועמדויות לפרס אמי על עריכת סדרת הטלוויזיה "שורשים", שמהן הוא זכה בפרס אחד. הסרט שערך והיה מועמד לזכיות הרבות ביותר, שמהן גם זכה פעמים רבות, היה "רוקד עם זאבים". לא רק שטרוויס היה מועמד לפרס באפט"א, אלא גם זכה בפרס אוסקר לעריכה הטובה ביותר בשנת 1991.

ניל טרוויס היה חבר בחברת עורכי הקולנוע האמריקאים , וקיבל את פרס מפעל החיים של האגודה  בשנת 2010.

## פילמוגרפיה נבחרת

## פרסים
;אוסקר
* 1991: העריכה הטובה ביותר – "רוקד עם זאבים"
;מועמדות לבאפט"א
* 1992: העריכה הטובה ביותר – "רוקד עם זאבים"
;אמי
* 1977: עריכת הקולנוע המצטיינת בסדרת דרמה – "שורשים" (חלק ראשון)
***מועמדות**: 1977: עריכת הקולנוע המצטיינת בסדרת דרמה – "שורשים" (חלק שני)

## קישורים חיצוניים

* ראיון עם ניל טרוויס
* 

## הערות שוליים

קטגוריה:זוכי אוסקר: העריכה הטובה
קטגוריה:זוכי אמי - אישים
קטגוריה:עורכי קולנוע אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:זוכי פרס באפט"א: אישים
קטגוריה:אמריקאים שנולדו ב-1936
קטגוריה:אמריקאים שנפטרו ב-2012
חופש, חופש

**חופש, חופש** (בפורטוגזית: **Liberdade, Liberdade**) היא טלנובלה ברזילאית. הסדרה הוקרנה בשנת 2016 וכללה 67 פרקים.

בסדרה הצטלמו אנדריה הורטה, מטאוס סולנו, נטליה דיל, ברונו פררי ושחקנים נוספים. הסדרה זכתה ל-2 פרסים של הטלוויזיה הברזילאית והייתה מועמדת במספר פרסים נוספים.

## עלילת הסרט
חואקינה נולדה למהפכן ברזילאי במהלך המאה ה-19. בהיותה ילדה היא ראתה את ההוצאה להורג של אביה. חברים של אביה לקחו אותה לפורטוגל והיא גדלה תחת השם רוזה. לאחר מספר שנים היא חזרה לברזיל. הנערה הצעירה ראתה את הסבל של עבדים והחליטה להמשיך במאבק נגד עבדות של אביה. היא פגשה את סטודנט לרפואה וביחד הם מחליטים להיאבק נגד עבדות.

קצין שהוציא להורג את אביה, פגש את רוזה ומעוניין להתחתן איתה בלי ידיעה מי זה אביה. כתוצאה מכך חייה הופכים לגהנום, אך בעזרת חברים היא מצליחה להתמודד עם המצב ולהמשיך במאבק.

## קישורים חיצוניים
* 

קטגוריה:טלנובלות ברזילאיות
קטגוריה:סדרות להט"ב
קטגוריה:תוכניות טלוויזיה שעלו לשידור בשנות ה-2010
יחסי בורונדי–תאילנד

**יחסי בורונדי–תאילנד** הם היחסים הדו-צדדיים שבין הרפובליקה של בורונדי לבין ממלכת תאילנד.

## נציגויות דיפלומטיות
לבורונדי אין שגרירות בתאילנד, והשגרירות שלה בבייג'ינג אמונה על היחסים בין המדינות; לתאילנד אין שגרירות בבורונדי.

## סחר
בשנת 2018 הסתכם היקף הסחר בין המדינות ב-1.4 מיליון דולר.

## הערות שוליים

קטגוריה:ערכים ללא קטגוריות פיזיות - יחסי חוץ
פרד קורת'

**פרדריק הרמן קורת**' (באנגלית: **Frederick Herman Korth**; 9 בספטמבר 1909 - 14 בספטמבר 1998) היה מזכיר הצי של ארצות הברית בין השנים 1962–1963. בין השנים 1952–1953 הוא היה סגן מזכיר הצבא.
## ראשית חייו
פרד קורת' נולד ביורקטאון, שבטקסס, לאלינור מריה (לבית סטרק) ופריץ ר. ג'. קורת' שהיה בנקאי וחוואי.

קורת' עסק בעריכת דין במגזר הפרטי. אחד התיקים הידועים יותר שהוא ניהל היה תיק גירושין ביוני 1948 במחוז טרנט שבטקסס, כאשר הלקוח שהוא ייצג, אדווין א. אקדהל, התגרש ממרגריט קלוורי אקדהל (נודעה גם כמרגריט אוסוואלד), שבנה מנישואין קודמים היה לי הארווי אוסוואלד, רוצחו של הנשיא קנדי.

## מזכיר הצי
קורת' היה נשיא "קונטיננטל נשיונל בנק" בפורט וורת'. בנק זה היה אחד הבנקים שהשתתפו בקו האשראי עבור מיזם הF-111 ארדוורק של חברת ג'נרל דיינמיקס. כאשר נשאל במסיבת עיתונאים על ניגוד העניינים לכאורה של קורת', השיב הנשיא ג'ון פיצג'רלד קנדי, "...אין בידי שום עדות שמר קורת' פעל באופן בלתי ראוי במיזם זה... אין בידי שום עדות שמר קורת' הפיק רווחים בלתי ראויים במהלך כהונתו כמזכיר הצי, ואין בידי שום עדות, וגם בידיכם אין, שכן אני מבין שהעיתונות לא מצאה שום עדות, וגם לא ועדת מקללן, שתרמז שהוא פעל בצורה זו או אחרת באופן בלתי ראוי במיזם. תמיד האמנתי שיש לבסס רמיזות לפני שהן מועלות, הן על ידי, הן על ידי הקונגרס והן על ידי העיתונות".

## חיים אישיים
לאחר תום נישואיו הראשונים ב-1964, ניהל קורת' מערכת יחסים רומנטית עם מארג'ורי מריוות'ר פוסט, בתו של יצרן הדגנים צ'. ו. פוסט, שהייתה מבוגרת ממנו ביותר מעשרים שנה. הוא היה אחד ממבצעי הצוואה שלה. חלק מעזבונה היה מעונה בפאלם ביץ', מאר-א-לאגו, שב-1980 נרכש על ידי דונלד טראמפ. באוגוסט 1980 נשא קורת' לאישה את האלמנה שארלוט ברוקס ויליאמס. פרד קורת' נפטר בספטמבר 1998 באל פאסו, טקסס ונטמן תחת עץ אלון בן 300 שנה בחוותו שבמחוז קארנס שבטקסס.

בתו החורגת, מליסה ויליאם או'רורק, היא אמו של חבר בית הנבחרים של ארצות הברית לשעבר, בטו או'רורק.

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:מזכירי הצי של ארצות הברית
קטגוריה:בוגרי אוניברסיטת טקסס באוסטין
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:עורכי דין אמריקאים
קטגוריה:אמריקאים שנולדו ב-1909
קטגוריה:אמריקאים שנפטרו ב-1998
קיקי רוטשטיין

**צבי (קיקי) רוטשטיין** (נולד ב-25 במרץ 1950) הוא זמר, מלחין, מעבד וחבר ההרכבים להקת חיל התותחנים, "אף אוזן גרון" ו"הכל עובר חביבי".

## ביוגרפיה
קיקי רוטשטיין שירת בלהקת התותחנים, ובשנת 1971 השתתף בתוכניתה "לה בומבה". מתוכנית זו הצליח השיר "פרחים בקנה". יחד עם חבריו ללהקת התותחנים יובל דור ועמי מנדלמן הצטרף רוטשטיין לשלישיית אף אוזן גרון. השלישייה ליוותה שלושה שירים בפסטיבל הזמר והפזמון 1973: "יעלה ויבוא" של גידי גוב, "ליל חניה" של ירדנה ארזי, חנן יובל ואפרים שמיר ו"שיר בבוקר בבוקר". השיר "שיר בבוקר בבוקר" דורג במקום השלישי במצעד השנתי תשל"ג (1973).

### ב[[הכל עובר חביבי]]

ממוזער|שמאל|250px|רוטשטיין (מימין) עם חבריו ללהקת הכל עובר חביבי
לאחר מכן חברה השלישייה לשלומית אהרון, וכך נוצרה להקת הכל עובר חביבי. שירה הראשון של הלהקה במצעדים השנתיים היה "החגיגה נגמרת", שאותו שרו חבריה בחגיגת הזמר 1976.

בשנת 1981 זכתה להקת הכל עובר חביבי בתחרות קדם-אירוויזיון 1981 עם השיר "הלילה". השיר הגיע למקום השביעי באירוויזיון 1981, ולמקום החמישי במצעד השנתי תשמ"א (1981). שיר נוסף של הלהקה שהצליח באותה שנה היה "עודני ילד".

בהמשך שנות השמונים דורגו במצעדים השנתיים שני שירים נוספים של הכל עובר חביבי: "תלווי אותי" בשנת 1983 ו"האורח", שדורג במקום השביעי במצעד השנתי תשמ"ד (1984). בשנת 1983 הלחינו חברי הלהקה את השיר "עוד ועוד", שאתו התחרתה אילנה אביטל בקדם אירוויזיון של אותה שנה. השיר האחרון בהשתתפותם של חברי הלהקה במצעדים השנתיים היה שיר הצדקה "עם אחד שיר אחד", בשנת 1985.

היה חבר הלהקה עד שנת 2002, ובנוסף עבד (גם בזמן החברות בלהקה וגם לאחר מכן) כמפיק מוזיקלי וכמנהל האישי של שלומית אהרון.

בעונה 2 של ארץ נהדרת (2004-2005) הופיע מערכון עם חיקוי של להקת הכל עובר חביבי, ובה נטען שכל חברי הלקה נקראים 'קיקי'.

## קישורים חיצוניים

* 

* 

## הערות שוליים

קטגוריה:זמרים ישראלים
קטגוריה:בוגרי תיכון חוגים
קטגוריה:מפיקים מוזיקליים ישראלים
קטגוריה:חברי להקת חיל התותחנים
קטגוריה:מתמודדי קדם-האירוויזיון
קטגוריה:נציגי ישראל באירוויזיון
קטגוריה:משתתפי אירוויזיון 1981
קטגוריה:משתתפי הפסטיגל
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר החסידי
קטגוריה:זוכי פסטיבל שירי הילדים
קטגוריה:ישראלים שנולדו ב-1950
בית הכנסת בנאה

**בית הכנסת רבי יוסי בנאה** המוכר גם כ**בית הכנסת הצדיק הלבן** הוא בית כנסת קדום, שנוסד במאה ה-15 על ידי עולים מצפון ספרד בעיר העתיקה של צפת.
## שמותיו
לבית הכנסת שני כינויים: "בית הכנסת בנאה" ו"בית הכנסת הצדיק הלבן". מסורות שונות וסותרות המתייחסות לדמויות שונות נקשרו בשמות אלו.

מסורת אחת טוענת כי "הצדיק הלבן" הוא ראש חכמי צפת ומנהיגו של קהל אראגון, רבי יוסף סרגוסי, בשל האגדה המסופרת עליו כי פעם אחת נצטוו יהודי העיר לתת לפחה תרנגול לבן, שהיה נדיר, ומשלא מצאו פנו לרבי יוסף לעזרה. רבי יוסף הורה להביא לו תרנגולים שאינם לבנים, ובזכות תפילתו הם הלבינו.

מסורות אחרות מציינות במקום את קברו של אבא יוסף הבנאי שכינו אותו "רבי יוסי הבנאי" (או בנאה). הקבר מצוין שם עד היום. מסורות אלו קושרות את אגדת התרנגול הלבן למקום, משום שכדי להלבין את התרנגולים הביאום לקברו של אבא יוסף הבנאי.

## תולדות בית הכנסת
בית הכנסת נבנה במאה ה-15 על ידי יהודים ספרדים שעלו מאראגון, עוד לפני גירוש ספרד, ושימש את "קהל אראגון".

בית הכנסת נפגע מספר פעמים ברעידות האדמה הרבות שפקדו את צפת, ונחרב לחלוטין (למעט מתחם הקבר) ברעידת האדמה הגדולה ב-1759. שיקומו החל בראשית המאה ה-19, עת משפחת עבו ובראשה רבי שמואל עבו התיישבה בצפת וקבעה את מקום תפילתה בבית הכנסת. גם הקהילות היהודיות בסמרקנד ובבוכרה תרמו הון רב לשיפוץ בית הכנסת. כתובות בבית הכנסת מציינות שני תאריכים משמעותיים בשיקום הית הכנסת: 1873 ו-1905.

כיום עדיין מצוי בבית הכנסת ספר התורה של משפחת עבו, ומבית הכנסת יוצאת התהלוכה המרכזית של המשפחה מצפת לקבר רבי שמעון בר יוחאי בהר מירון מדי שנה בל"ג בעומר.
ממוזער|200px|זמאל|ספרי התורה בבית הכנסת, 1964.

## לקריאה נוספת
* מנחם מיכלסון, יהודה סלומון, משה מילנר, **מקומות קדושים וקברי צדיקים בארץ ישראל**, משרד הביטחון - ההוצאה לאור, 1996, עמ' 153.
* אייל מירון, **צפת וכל נתיבותיה**, יד יצחק בן צבי, 2006, עמ' 101 - 103.

## הערות שוליים

בנאה
בנאה
קטגוריה:צפת העתיקה
קטגוריה:צפת: קברים ובתי קברות
מגדל הרדיו והטלוויזיה של טיינג'ין

ממוזער| מבט למגדל הטלוויזיה טיאנג'ין מבסיסו
ממוזער| נוף למגדל הטלוויזיה טיאנג'ין והשטח סביבו
**מגדל הרדיו והטלוויזיה טיאנג'ין** (בסינית: **天津广播电视塔**) הוא מגדל תקשורת בטיינג'ין, סין, בגובה . נכון ל-2020, זהו המגדל השמיני בגובהו בעולם. המגדל נבנה בשנת 1991 בעלות של 45 מיליון דולר. בגובה של כשני שלישים במעלה המגדל, נמצאת מרפסת תצפית בשטח רצפה של , המשמשת בעיקר לציוד תקשורת.

## ראו גם
* רשימת המגדלים הגבוהים בעולם

## קישורים חיצוניים

* הפדרציה העולמית של מגדלים גדולים
* מגדל הרדיו והטלוויזיה של טיאנג'ין באתר Skyscraperpage.com

## הערות שוליים

קטגוריה:טיינג'ין: מבנים
קטגוריה:מגדלי תקשורת
קטגוריה:הרפובליקה העממית של סין: מגדלים
חוק קנדה (1982)

**חוק קנדה** שנחקק ב-1982 הוא חוק של הפרלמנט של הממלכה המאוחדת שחוקק לבקשת הפרלמנט של קנדה, במטרה "להעביר" את חוקת קנדה ולסיים את סמכות הפרלמנט הבריטי לתקן את חוקת קנדה. החוק הביא לסיומן הרשמי של הוראות ה"בקשה וההסכמה" מתוקף חוק וסטמיניסטר מ-1931 לפיו היה לפרלמנט הבריטי סמכות להעביר חוקים התקפים גם בקנדה.

בנספח B נוסף נוסח לחוק קנדה בשתי השפות הרשמיות שלה (אנגלית וצרפתית). בשל הדרישה לנוסח דו-לשוני, חוק קנדה חוקק גם בצרפתית בנספח A ולו "אותה סמכות בקנדה כמו הגרסה האנגלית".

## היסטוריה
ההיסטוריה הפוליטית המודרנית של קנדה כאיחוד של מחוזות החלה עם חקיקת חוק צפון אמריקה הבריטית. חוק זה איחד את פרובנציית קנדה (כיום אונטריו וקוויבק) לדומיניון אחד בשליטת האימפריה הבריטית. קנדה אימצה ממשלה בסגנון שיטת וסטמיניסטר לצד הפרלמנט הקנדי. כמו כן, מושל כללי מילא את חובותיו החוקתיות כריבון הבריטי על אדמת קנדה. הסדרים דומים הונהגו בכל יתר המחוזות.

למרות האוטונומיה שהונהגה, לממלכה המאוחדת עדיין הייתה הסמכות לחוקק חוקים שיחולו על קנדה, וקנדה הייתה אפוא מושבה בריטית אוטונומית, זאת עד 1931 כשחוקק חוק וסטמיניסטר שביטל את הסמכות של הפרלמנט הבריטי לחוקק בענייני קנדה, ובדומה לכך גם עבור יתר הדומיניונים (אוסטרליה קיבלה זאת ב-1942, מדינת אירלנד החופשית, ניו זילנד, איחוד דרום אפריקה וניופאונדלנד) אלא אם הדומיניון ביקש להיכלל בחקיקה האימפריאלית. לפיכך, החוק השפיע על קנדה והפך אותה למדינה עצמאית דה-יורה. התיקון לחוק צפון אמריקה הבריטית שהתקבל על ידי הפרלמנט הבריטי ב-1949 העניק לפרלמנט הקנדי סמכויות חקיקה נרחבות יותר.

עם זאת, בהסכמתה של קנדה, שמר הפרלמנט הבריטי על הסמכות לתקן את החוקה הקנדית, ובאותה עת נדרש חוק מצד הפרלמנט הבריטי על מנת שיבצע שינויים בחוקה הקנדית. העיכוב בחקיקה נגרם ברובו מהיעדר הסכמות על השיטה לתיקון החוקה שתהיה מקובלת על כל הפרובינציות, ובראשן קוויבק.

## חקיקה
חוק קנדה 1982 התקבל על ידי הפרלמנט הבריטי לבקשת הפרלמנט הקנדי כדי שיקבל את הסמכות לחוקק חוקה. לאחר משא ומתן שהגיע למבוי סתום, הכריז ראש ממשלת קנדה פייר טרודו כי הפרלמנט הפדרלי יעביר את החוקה באופן חד צדדי. לאחר תלונות רבות מצד הפרובינציות, קבע בית המשפט העליון של קנדה כי הסכמה של הפרובינציות אינה הכרחית מבחינה חוקית, אך העברת החוקה ללא הסכמה מהותית מנוגדת להסכמה החוקתית ארוכת השנים. טרודו הצליח לגרום לתשע מתוך עשר הפרובינציות להסכים להעברת הסמכויות מהפרלמנט הבריטי על ידי הסכמתו להגביל את תחולת אמנת הזכויות והחירות הקנדית.

בבריטניה, הצביעו 44 חברי פרלמנט נגד החוק, כולל 24 שמרנים ו-16 חברי הלייבור, תוך שהם מביעים דאגה להתייחסות של קנדה לקוויבק והאבוריג'ינים; בסך הכל הייתה התנגדות מעטה מצד בריטניה להעברת החוק. עם זאת, מחקרים חדשים הכוללים עיון במסמכי ממשלת מרגרט תאצ'ר מצביעים על כך שלבריטניה היו חששות לגבי הכללת אמנת הזכויות והחירויות הקנדית בחוק קנדה. חלק מהדאגה נבע ממכתבי מחאה שהתקבלו מרחבי קנדה, אך גם מכיוון שהאמנה ערערה את עקרון העליונות הפרלמנטרית, שעד אז היה עיקרון מרכזי בכל ממשלה הפועלת לפי שיטת וסטמיניסטר.

## קישורים חיצוניים
* 

## הערות שוליים

קטגוריה:הממלכה המאוחדת: חוקים
קטגוריה:קנדה: חוק ומשפט
קטגוריה:יחסי הממלכה המאוחדת – קנדה
קטגוריה:חבר העמים הבריטי
קטגוריה:1982 בממלכה המאוחדת
קוטג' (ראפר)

**אדם בכור** (נולד ב-1971), ידוע בשם הבמה **קוטג**', הוא ראפר ישראלי.

## קריירה
קוטג' החל את הקריירה המוזיקלית שלו ב-1998 כאשר הקים יחד עם הראפרים קוואמי ונמרוד רשף את ההרכב "בויאקה". ב-2001 הוציאו את אלבומם הראשון והאחרון, "בויאקה". האלבום לא זכה להצלחה מסחרית, אך השפיע רבות על הראפ וההיפ הופ הישראלי.

ב-2004 הופיע כדי ג'יי בסרט "אהבה קולומביאנית".

ב-2009 הוציא את אלבום הבכורה שלו, "קוטג'", תחת חסותה של חברות התקליטים היי פידליטי.

## דיסקוגרפיה
* 2001: בויאקה (בהרכב בויאקה)
* 2009: קוטג' (סולו)

## קישורים חיצוניים

## הערות שוליים

קטגוריה:ראפרים ישראלים
קטגוריה:ישראלים שנולדו ב-1971
קטגוריה:בוגרי אוניברסיטת תל אביב
קטגוריה:בוגרי אוניברסיטת הרווארד
Strangers by Night

"**Strangers by Night**" (בעברית: "**זרים בלילה**") הוא סינגל שהוקלט על ידי הזמרת ההולנדית סי. סי. קאץ', מתוך אלבום הבכורה שלה, *[[Catch the Catch]]*. הוא יצא לאור ב-14 באפריל 1986, בהוצאת חברות התקליטים הנסה רקורדס ואריולה רקורדס, כסינגל השלישי והאחרון מתוך האלבום.

השיר הגיע למקום העשירי במצעד השירים שבספרד.

## רקע וכתיבה
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. בשנת 1988, לאור העובדה שצברה להיטים רבים שזכו להצלחה בעיקר במדינות אירופה, הוציאה קאץ' את אלבום הלהיטים הראשון שלה *Diamonds: Her Greatest Hits*, בו נכלל השיר.

בנוסף לכך, השיר הוא שיר בסגנון הסינת'-פופ, אשר בדומה לשמו, מדבר על מישהו שקאץ' מחבבת ועובדת איתו. בלילה הם כמו "שני זרים" שנפגשים יחדיו במועדון לילה.

## וידאו קליפ
הווידאו קליפ הרשמי של השיר הועלה ליוטיוב ב-25 בפברואר 2008. בקליפ, ניתן לראות את סי. סי. קאץ' שרה את השיר בלילה, תוך שבחור בו היא מאוהבת נפגש עמה במועדון לילה. הקליפ צבר למעלה מ-33 מיליון צפיות. קליפ נוסף של השיר צבר למעלה מ-7.3 מיליון צפיות, תוך שהחידוש שלו צבר למעלה מ-2.5 מיליון צפיות.

בנובמבר 2014, עלה האלבום עצמו ליוטיוב ובתוכו גם השיר, תוך שהוא הצליח לצבור למעלה מ-19 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
סינדרלה
קטגוריה:שירים על כאב לב
קטגוריה:שירים על לילות
קטגוריה:שירי סינת'-פופ
קטגוריה:סינגלים בהוצאת הנסה רקורדס
פלזמפרזיס

ממוזער|מכונת המפרידה בין תאי הדם לפלזמה
**פלזמפרזיס** (באנגלית: **Plasmapheresis**) הוא תהליך רפואי שבמהלכו נשאב הדם אל מחוץ לגוף, רכיבי הפלזמה מופרדים מתאי הדם, מטופלים (או מוחלפים באחרים) ומוחזרים למחזור הדם (או במקרה של תרומה, נשמרים לשימוש עתידי).

פלזמפרזיס הוא שם כולל למגוון אפשרויות טיפול בסינון רכיבי הפלזמה מן הדם, ניתן להבחין בין כמה סוגים של פלזמפרזיס:
* הסרת הפלזמה מהמטופל, טיפול בה בדרך כלשהי (למשל סינון הנוגדנים) והחזרתו לגוף המטופל.
* החלפת פלזמה (PLASMA EXCHANGE), הפלזמה מופרדת מדם החולה ומסולקת (אך תאי הדם מוחזרים), והחולה מקבל פלזמה תחליפית מתרומה, אלבומין או שילוב של אלבומין ומלח (בדרך כלל 70% אלבומין ו-30% מלחים) או נוזל פיזיולוגי בעל הרכב דומה לזה של הפלזמה.
* תרומת פלזמה, הסרת פלזמת הדם הפרדתה לרכיבים, כשחלקם מוחזרים לתורם וחלקם נשמרים ומוקפאים לצורך שימוש עתידי בטיפול רפואי או לייצור תרופות.

## שימושים רפואיים
פלזמפרזיס הוא אמצעי טיפולי חשוב אצל חולים במחלות אוטואימוניות (שבהן הגוף מייצר נוגדנים התוקפים תאים ורקמות), בתהליך הפלזמפרזיס מוסרים הנוגדנים הגורמים למחלה מהפלזמה של החולה, הטיפול נפוץ במחלות נוירולוגיות כמו תסמונת גייאן-בארה או מיאסטניה גראביס.
## תהליך הפלסמפרזיס
לפני ביצוע התהליך, מבצעים בדיקות דם, ספירה, תפקודי כבד וכליות וכן בדיקות לאיתור נוכחות נגיפים. מרכיבים לחולה צנתר ורידי מרכזי באזור המפשעה או בוורידי הצוואר, ומחברים את החולה למכונה למשך כשעתיים, בדרך כלל ניתנים כמה טיפולים במרווחים של יומיים ביניהם.
### סיבוכים
במהלך הטיפול ולאחריו תיתכן ירידה בלחץ הדם, הפרעה בקצב הלב, ונטייה לדימום (עקב רמות נמוכות של פרותרומבין). ייתכנו גם סיבוכים הקשורים בהכנסת הצנתר המרכזי למשל דימום או זיהום.
## קישורים חיצוניים

קטגוריה:טיפולים רפואיים
קטגוריה:עירוי דם
לירון בסיס

**לירון בסיס** (נולד ב-26 במרץ 1974 בחיפה) הוא כדורגלן עבר ישראלי, ששיחק בעמדת הקשר.

## קריירה
### קריירת מועדונים
לירון בסיס החל את דרכו במחלקת הנוער של מכבי חיפה. לאחר שלא מצא את מקומו הושאל למועדון הכדורגל נווה יוסף מהליגה הארצית לנוער. בסיס הצטיין בשורות נווה יוסף, כבש שערים רבים ועלה איתה לליגה העילית. כעבור שנתיים הוא חזר למכבי חיפה, ועלה לבוגרים בגיל 18, אבל שותף רק במשחקים בודדים כמחליף.

בעונת 1994/95 הגיע בסיס להפועל חיפה, ושיחק בקבוצה גם בעונה שאחריה, אבל לא בלט במיוחד. ב-1996 הוא הצטרף להפועל באר שבע שהודרכה על ידי אלי גוטמן. בבאר שבע הוא התגלה כחלוץ מצטיין, כשהוא משתף פעולה עם ג'ובאני רוסו. באותה עונה הם זכו בגביע המדינה לאחר שבסיס בישל לרוסו את שער הניצחון בגמר. כשגוטמן הגיע להפועל חיפה ב-1997 הוא הביא עמו את רוסו ובסיס מבאר שבע. בסיס הפך לאחד השחקנים החשובים במערך של גוטמן בעמדת הקיצוני השמאלי. באותה עונה הוא הוכתר כמלך השערים של הקבוצה עם 11 שערים וזומן לסגל הנבחרת. זכורים במיוחד שני השערים שכבש בניצחון 2–4 על מכבי חיפה בדרבי. בעונת 1998/99 היה בסיס אחד השחקנים הבולטים בקבוצה, שזכתה באליפות ההיסטורית, וכבש שבעה שערים.

לאחר האליפות הוא עזב את הפועל חיפה והצטרף למכבי תל אביב, אבל לא השתלב בהרכב ועבר למ.ס. אשדוד ומשם לבית"ר ירושלים ומכבי פתח-תקווה. בעונת 2002/03 חזר אלי גוטמן להפועל חיפה, כדי להעלות אותה בחזרה לליגת העל. הוא צרף פעם נוספת את לירון בסיס שכבש שבעה שערים, אך הקבוצה כשלה במשימה ושניהם עזבו בסיום העונה. לאחר מכן שיחק עונה אחת במכבי פתח תקווה ובמכבי נתניה. ב-2005 הוא הצטרף למכבי עמישב פתח תקווה בליגה ב', עלה איתה ליגה, ובהמשך מונה למאמן הקבוצה.

### נבחרת
ב-1994 זומן לנבחרת ישראל הצעירה. בשורותיה, הופיע בשישה משחקים, בהם כבש שני שערים.

## חיים אישיים
ב-2002 נישא למפיקת האירועים אירית רחמים. ב-2012 הם התגרשו. להם שני בנים משותפים.

ב-2016 התחתן בשנית עם רחלי ולהם בת משותפת.

## חשד למעורבות בפלילים
ב-29 במאי 2024 דווח בכלי תקשורת ברוסיה כי בסיס נעצר במוסקבה על ידי האינטרפול בחשד להונאה, לבקשת הרשויות בגרמניה, זאת בעקבות צו מעצר שהוצא נגדו. לפי הפרסומים, חושדות רשויות האכיפה בגרמניה שבסיס וישראלים נוספים, שחלקם קשורים לעבריינים בארץ ובאירופה, הקימו בבניין משרדים בטביליסי בירת גאורגיה סניף של רשת הונאה גדולה, שבו הועסקו עשרות מקומיים וכמה אזרחים מאירופה דוברי השפה הגרמנית.

על פי החשד היה בסיס גורם בכיר ברשת ההונאה והיה בקשר עם אותם מוקדנים במשרדים בגאורגיה ששכנעו אזרחים גרמנים להשקיע באופציות בינאריות ובסחר במטבעות קריפטו. אותם משקיעים גילו יום אחד שאיבדו את כספם.

## תארים
;הפועל באר שבע
* גביע המדינה: 1996/97

;הפועל חיפה
* ליגת העל: 1998/99

;מכבי נתניה
* גביע הטוטו לאומית: 2004/05

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי חיפה
קטגוריה:כדורגלני הפועל באר שבע
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני מועדון ספורט אשדוד
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:חיפה: כדורגלנים
קטגוריה:ישראלים שנולדו ב-1974
הדום הקרח וורן

**הדום הקרח וורן** (באנגלית: **Warren Ice Piedmont**) הוא הדום קרח, בחוף ריימיל בארץ פאלמר בחצי האי האנטארקטי, שבאנטארקטיקה.

ההדום ממוקם ממערב להרי טראברס, וגובל בצפונו בנונאטאק טרמינוס, ובדרומו בקרחון ריילי.

בעבר ההדום נחשב חלק מקרחון ריילי.

ההדום משתרע בכיוון צפון-מערב - דרום-מזרח.

## היסטוריה
### גילוי ומיפוי ההדום

ההדום צולם מן האוויר על ידי צי ארצות הברית בשנת 1966, ונסקר על ידי הסקר האנטארקטי הבריטי בין השנים 1970–1973.

### מקור השם

שמו של ההדום ניתן לו בשנת 1978 על ידי הוועדה המייעצת לשמות אנטארקטיים של בריטניה.

ההדום נקרא על שמו של דאגלס א. וורן (Douglas E. Warren), שהיה מנהל מחלקת הסקרים שמעבר לים (Overseas Surveys) בין השנים 1968–1980, והיה אחראי על המיפוי של אנטארקטיקה מטעם בריטניה.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, USGS

## קישורים חיצוניים
* הדום הקרחון וורן באתר הסקר הגאולוגי של ארצות הברית
* הדום הקרח וורן באתר הגאזט האנטארקטי של ממשלת אוסטרליה
* הדום הקרח וורן באתר הגאזט האנטארקטי המשווה SCAR של ממשלת אוסטרליה

## הערות שוליים

וורן
קטגוריה:הממלכה המאוחדת והאזור האנטארקטי
מושל המחוז היהודי האוטונומי

**מושל [[המחוז היהודי האוטונומי|המחוז האוטונומי היהודי]]** (ברוסית: **Губернатор Еврейской автономной области**) הוא ראש הרשות המבצעת של המחוז האוטונומי היהודי, הנחשב לראש ממשלת המחוז היהודי האוטונומי.

משרת המושל היא תפקיד נבחר, ובה מכהנים נבחרי הציבור בתקופת כהונה בת ארבע שנים. בעוד שפוליטיקאים בודדים עשויים לכהן כהונות רבות ככל שיוכלו להיבחר בהם, לא ניתן לבחור מושלים ליותר משתי כהונות רצופות.

מעונו הרשמי ממוקם בעיר בירוביג'אן. המושל הנוכחי היא מריה קוסטיוק, שמשמשת בתפקיד מאז ה-5 בנובמבר 2024.

## בחירות
הבחירות האחרונות נערכו ב-13 בספטמבר 2015.

ברם, בדצמבר 2019, המושל הנבחר הודיע על התפטרותו ובמקומו מונה רוסטיסלב גולדשטיין לממלא מקום עד לבחירות שמתוכננות להיערך בספטמבר 2020.

## מושלים
### ראש המחוז האוטונומי היהודי
בתקופת ברית המועצות, משרת ראש המחוז נקראה בשם **המזכיר הראשון של הוועד המחוזי של המפלגה במחוז היהודי האוטונומי** (Первый секретарь областного комитета КПСС Еврейской автономной области).

### מושל המחוז היהודי האוטונומי

## קישורים חיצוניים
*  

## הערות שוליים

קטגוריה:ראשי סובייקטים פדרליים של רוסיה
קטגוריה:המחוז היהודי האוטונומי
הר איסינג'ר

**הר איסינג'ר** או **הר איסינגר** (באנגלית: **Mount Eissinger**) הוא הר גדול דמוי מצוק בארץ פאלמר, בחצי האי האנטארקטי, שבאנטארקטיקה.

ההר ממוקם בצידו הצפוני של קרחון ריילי.

פסגת ההר שטוחה ומכוסה שלג; לאורך צידו הצפונית של ההר מצוקי סלע חשופים משלג; המצוק כמעט אנכי, וגובהו 500 מטרים מעל המישור שלרגליו.

גובהו של ההר 1,195 מטרים מעל פני הים.

הר איסינג'ר הוא אחד מהרי טראברס.

## היסטוריה
### גילוי ומיפוי ההר

ההר מופה על ידי הסקר הגאולוגי של ארצות הברית בשנת 1974.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של קארלהיינז איסינג'ר (Karlheinz Eissinger), שהיה מהנדס טופוגרפי במשלחת הסקר לארץ אלזוורת' של הסקר הגאולוגי של ארצות הברית, אשר חקרה את ארץ אלזוורת' בין השנים 1968–1969.

## קישורים חיצוניים

* הר איסינג'ר באתר הסקר הגאולוגי של ארצות הברית
* הר איסינג'ר באתר הגאזט האנטארקטי של ממשלת אוסטרליה
* הר איסינג'ר באתר הגאזט האנטארקטי המשווה SCAR של ממשלת אוסטרליה

## הערות שוליים

איסינג'ר
המתווך: ראלף באנץ' והסכסוך הערבי-ישראלי 1949-1947

**המתווך: ראלף באנץ' והסכסוך הערבי-ישראלי 1947–1949** הוא ספר עיון שנכתב בידי החוקר אלעד בן-דרור ויצא לאור בשנת 2012 בהוצאת מכון בן-גוריון. בשנת 2016 יצא הספר לאור באנגלית בשם "**Ralph Bunche and the Arab-Israeli Conflict: Mediation and the UN 1947–1949**". הספר עוסק בפועלו של ראלף באנץ' בשנים 1947–1949 בניסיונות האו"ם בפתרון הסכסוך היהודי-ערבי על ארץ ישראל.

בשנים אלו היה לאו"ם השפעה מכרעת על ההיסטוריה של ארץ ישראל ועל הסכסוך היהודי-ערבי, באותן שנים באנץ' החזיק בתפקידים חשובים בהם יועץ לוועדת החקירה של האו"ם, שהמליצה ב-1947 על תוכנית החלוקה, ראש מזכירות הוועדה שנדרשה להוציא לפועל את תוכנית החלוקה, עוזר בכיר של פולקה ברנדוט, ולבסוף ראש מנגנון התיווך מטעם האו"ם, שסיים רשמית את מלחמת העצמאות, בהסכמי שביתת הנשק שיצרו את גבולות הקו הירוק. בשנת 1950 הוענק לבאנץ' פרס נובל לשלום בין היתר על גיבושה של הסכמי שביתת הנשק.

## ביקורת
* 
* Simon A. Waldman, BOOK REVIEW Ralph Bunche and the Arab-Israeli Conﬂict: Mediation and the UN, 1947–1949, Journal of Israeli History, 2016

## קישורים חיצוניים
* 
* 

קטגוריה:ספרי 2012
קטגוריה:ספרי עיון בעברית: מלחמות ישראל
קטגוריה:ספרי עיון על הסכסוך הישראלי-פלסטיני
קטגוריה:המנדט הבריטי: ספרים
קטגוריה:ספרי עיון בעברית
קטגוריה:הסכסוך הישראלי-ערבי: ספרים
קטגוריה:היישוב בתרבות
קר דרווין

**קֶר דרֵווין** (בוולשית: **Caer Drewyn**) הוא מבצר גבעה מתקופת הברזל המוקדמת הממוקם בין העיירה ל'אנגול'ן לקורוון בדנבישייר, צפון-מזרח ויילס.

המבצר הוקם בתקופת הברזל המוקדמת סביב 500 לפנה"ס על גבעה אסטרטגית החולשת על מפגש עמק הדי עם עמק קלוויד. מבצר קר דווין כלל חומות אבן בעובי של בין 5 ל-7 מטרים בגובה של כ-10 מטרים, המתחם הוקם בצורה מלבנית כאשר הפינה הצפון-מזרחית עוברת על שיא גובה הגבעה, המתחם משתרע על שטח של כ-30,000 מטר רבוע. למבצר שתי כניסות עיקריות, כאשר המרכזית בפינה הדרום-מזרחית כללה מבנה שער הגנתי, בשונה ממבצרי גבעה נפוצים באזור קר דרווין לא כלל חפירים הגנתיים סביב החומות. השימוש של המתחם אינו ברור לחלוטין אך ככל הנראה שימש יישוב קטן מאחורי החומות, ייתכן והמבצר המשיך להיות בשימוש עד לכיבוש הרומאי של צפון ויילס וייתכן שהמשיך להיות בשימוש או שהשתלב ביישוב הרומאי שהוקם בסמוך מדרום (כיום קורוון - Corwen).

על פי אגדה, מבצר קר דרווין שימש את אווין גלינדור כמצודה ומקום לריכוז צבאו במהלך המרד הוולשי בשנת 1400. אווין עצמו היה שליט אזורי שאחוזתו מספר קילומטרים בודדים מזרחית לקר דרווין.

התיאור הראשון של האתר היה בספרו של החוקר הוולשי אדוארד לוייד מסוף המאה ה-17, שתיאר את המתחם כמקום בו שומרים צאן בשעת מלחמה. בסקירה משנת 4–1993 של החזזית על אבני המבצר, נמצאו כ-60 מיני חזזית שונים חלקם נדירים מאוד באזור, מה שמצביע על אפשרות שאבני המבצר הועברו לאתר ממקום מרוחק.

האתר פתוח לציבור ללא תשלום וניתן להגיע עליו בעליה רגלית מהעיירה קורוון.

## תמונות

Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 01.jpg|השביל המוביל למתחם
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 09.jpg|חומת האבן הצפונית
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 24.jpg|הפינה הצפון-מזרחית
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 19.jpg|חומות המתחם לכיוון דרום ועמק הדי


## ראו גם
* טירת דינס בראן - מבצר גבעה סמוך ממזרח

## קישורים חיצוניים

* קר דווין מתוך אתר 'אזור היופי הטבעי רכס קלוויד והדי'.

קר דרווין
קטגוריה:ויילס: מבצרי גבעה
קטגוריה:ויילס: אתרים ארכאולוגיים
קטגוריה:דנבישייר
כנופיות לונדון

**כנופיות לונדון** (באנגלית: **Gangs of London**) היא סדרת טלוויזיה פעולה בריטית-אמריקאית בבימויו של גארת' אוונס, המגוללת מאבקים בין כנופיות יריבות לארגוני פשע אחרים בלונדון של ימינו. תשעת פרקי הסדרה שודרו בבריטניה ב-23 באפריל רשת Sky Atlantic ובארצות הברית ברשת Cinemax.

הסדרה נוצרה על ידי במאי הקולנוע גארת' אוונס ומאט פלנרי, המתארת את עולם הפשע של לונדון. העונה הראשונה עלתה כולה בבכורה -23 באפריל 2020 ברשת Sky Atlantic. רשת הטלוויזיה הפיקה עונה שנייה בת שמונה פרקים לסדרה אשר שודרה בשנת 2022. עונה שלישית עתידה לעלות לשידור במהלך מרץ 2025.

## עלילה
כנופיות לונדון, מתרחשת בלב אחת הערים הדינמיות והרב-תרבותיות בעולם, מספרת את סיפורה של העיר מתפרקת בשל מאבקי הכוח הסוערים של הכנופיות הבינלאומיות השולטות בה, בוואקום השלטוני הפתאומי שנוצר כאשר ראש משפחת הפשע החזקה ביותר של לונדון נרצח.

במשך 20 שנה היה פין וואלאס הפושע החזק ביותר בלונדון. מיליארדי לירות שטרלינג זרמו בארגונו בכל שנה. אבל עכשיו הוא מת - ואף אחד לא יודע מי הורה על ההתנקשות. עם יריבים בכל מקום, שון וואלאס האימפולסיבי, בסיוע משפחת דומאני מנסה לתפוס את מקום אביו. אם המצב כבר לא היה מסוכן מספיק, התגלגלות השלטון לרגליו שון גורמת לזעזוע בעולם הפשע הבינלאומי. האדם היחיד שעשוי לעזור לו ולהיות בן בריתו הוא אליוט פינץ', שעד כה היה אחד האנשים הזניחים במאבקי הכוח בלונדון, אך מגלה עניין מסתורי במשפחת וואלאס. כאשר רוח הגורל נושבת, אליוט מוצא את עצמו מועבר לפעילות הפנימית של ארגון הפשע הגדול ביותר בלונדון.

## שחקנים ודמויות

## פרקים

## קישורים חיצוניים
* 

## הערות שוליים

קטגוריה:סדרות מתח בריטיות
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה בריטיות
קטגוריה:תוכניות טלוויזיה שמתרחשות בלונדון
קטגוריה:סדרות משטרה ופשע
קטגוריה:סדרות טלוויזיה אמריקאיות
עונת 2004/2005 בליגת כדורגל נשים

**עונת 2004/2005 ב[[ליגת העל בכדורגל נשים|ליגת כדורגל נשים]]** הייתה העונה ה-7 של ליגות כדורגל הנשים בישראל תחת אחריות הההתאחדות לכדורגל בישראל.

הליגה נפתחה ב-26 בינואר 2005 לאחר שקבוצות הנשים עתרו לבג"ץ כנגד הטוטו, ההתאחדות לכדורגל, שרת התרבות והספורט, שר האוצר ואחרים בדרישה לבטל האפליה הקיימת במדינה כלפיהן. בעקבות העתירה, הורה בג"ץ לשרת הספורט, לימור לבנת, להשיב תוך 45 יום כיצד היא מתכננת להתמודד עם האפליה הקיימת. בפועל, לא התקבלה תשובת השרה במהלך השנה הזו.

הליגה הסדירה כללה 19 קבוצות שחולקו בשלב הראשון לשתי ליגות אזוריות (צפון ודרום). בכל מחוז נערך סיבוב אחד של משחקים (8 או 9 מחזורים) כשארבע הראשונות מכל מחוז עולות לפלייאוף העליון והשאר משחקות בפלייאוף התחתון. לפני תחילת הפלייאוף איפסו את הנקודות. בפלייאוף העליון שיחקו שני סיבובים (14 מחזורים) ובפלייאוף התחתון סיבוב אחד (10 מחזורים).

אס"א תל אביב סיימה כאלופת המחוז הצפוני.
מכבי חולון סיימה כאלופת המחוז הדרומי.
עירוני בת ים זכתה באליפות הפלייאוף התחתון.

מכבי חולון, אלופת עונת 2002/2003, הגנה על תוארה וזכתה באליפות בפעם השנייה בתולדותיה.

## טבלאות הליגה הסדירה בסיום העונה
### מחוז צפון

### מחוז דרום

## טבלת הליגה בסיום הפלייאוף
### פלייאוף עליון

### פלייאוף תחתון

## ראו גם
* גביע המדינה בכדורגל נשים 2004/2005

## קישורים חיצוניים
* Israel (Women) 2004/05, ליגת נשים לעונת 2004–2005 מאתר RSSSF
* הליגה הלאומית לנשים עונת 2005, דף מארכיון האינטרנט - במקור מ-geocities
* כדורגל נשים בישראל - ארכיון חדשות 2003–2005 - דפים 1-6, אתר מארכיון האינטרנט - במקור מ-geocities
* קבוצת הנשים של הפועל פתח תקווה בשנת 2005 דף מארכיון האינטרנט - במקור מאתר "כחול" של אוהדי הפועל פתח תקווה

## הערות שוליים

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2004
קטגוריה:תחרויות כדורגל ב-2005
קטגוריה:2004 בישראל: כדורגל
קטגוריה:2005 בישראל: כדורגל
קפונה (סרט)

**קפונה** (באנגלית: **Capone**) הוא סרט פשע ביוגרפי אמריקאי שכתב, ביים וערך ג'וש טראנק, עם טום הארדי בתפקיד הראשי בתור הגנגסטר הידוע לשמצה אל קפונה. הסרט מתמקד בקפונה לאחר גזר דין שנגזר עליו של 11 שנות מאסר בבית הסוהר באטלנטה כשהוא סובל מעגבת.

הסרט שהיה אמור לצאת לאקרנים ב-12 במאי 2020, הופץ על ידי Vertical Entertainment כוידאו על פי דרישה.

## עלילה
אל "פונזו" קפונה, איש עסקים אכזרי וחסר רחמים ששלט על שיקגו באגרוף ברזל, היה הגנגסטר ידוע לשמצה והחשש הגדול ביותר של החברה האמריקאית. בגיל 47, אחרי כמעט עשור בכלא, דמנציה שמחמירה, עברו הופך להיות נוכח ומוחשי כשזיכרונות מספרים את מוצאו האלים והברוטלי.
## שחקנים ודמויות

## הפקה
כבר באוקטובר 2016 הוכרז כי טום הארדי יככב בתפקיד אל קפונה בסרט בשם "פונזו", אותו יביים, יכתוב ויערוך ג'וש טראנק. הצילומים תוכננו בתחילה לקיץ 2017, כאשר הרדי הודיע כי הוא ישוחרר מתישהו בשנת 2018. בהמשך נודע כי הארדי במקום זאת יתעסק בהשלמת צילומי הסרט "ונום" בשנת 2017 ובמרץ 2018 הכריז על *פונזו* בתור הפרויקט הבא שלו. בהמשך אותו חודש הצטרפו לצוות השחקנים לינדה קרדליני, מאט דילון, קייל מקלכלן, קתרין נרדוצ'י, ג'ק לודן, נואל פישר וטילדה דל טורו, בעוד הצילומים החלו בפועל ב-2 באפריל בניו אורלינס בשנת 2019. ב-15 באפריל 2020, שוחרר הטריילר הרשמי הראשון ונודע כי שם הסרט הוא *Capone*.

## הפצה
הסרט הופץ כוידאו לפי דרישה ב-12 במאי 2020, על ידי Vertical Entertainment ולא לבתי הקולנוע, בעקבות מגפת הקורונה.

## קישורים חיצוניים

## הערות שוליים

קטגוריה:סרטים ביוגרפיים אמריקאיים
קטגוריה:סרטי פשע אמריקאיים
קטגוריה:סרטים שלא יצאו לאקרנים בעקבות מגפת הקורונה
קטגוריה:פשע אמיתי בקולנוע
קטגוריה:סרטים אמריקאיים משנת 2020
קטגוריה:סרטי 2020
קפה וסיגריה

**"קפה וסיגריה"** הוא סינגל שהוקלט על ידי הראפר הישראלי נצ'י נצ'. השיר יצא לאור ב-13 באפריל 2014, כסינגל מתוך אלבום האולפן השלישי של נצ'י נצ', "בור ועם הארץ", על ידי חברת התקליטים מאד מאן.

## רקע וכתיבה
פזמון השיר לקוח משיר באותו שם בביצוע קוקו מאילת. השיר נכתב והולחן על ידי רביד פלוטניק והופק על ידי ניר דנן וטונה. השיר הוא בסגנון ההיפ-הופ אשר מאפיין שירים נוספים מתוך האלבום.

מילות השיר כוללות אזכור לשירו של ברי סחרוף, "לב שלם".

## הצלחה
השיר זכה לשבחים ממבקרי המוזיקה, ואף הושמע רבות בתחנות הרדיו. במצעד הרשמי של גלגלצ, הגיע השיר בשיאו למקום ה-9. כמו כן, השיר היה מועמד לתואר "שיר השנה" במצעד של התחנה, אך לא הצליח להגיע אליו.

נכון לנובמבר 2023, צבר למעלה מ-3.6 מיליון צפיות באתר יוטיוב, וכן למעלה מחצי מיליון השמעות ברשת הזרמת המדיה ספוטיפיי.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי רביד פלוטניק
קטגוריה:שירים בעברית
קטגוריה:שירים שנכתבו על ידי רביד פלוטניק
קטגוריה:שירים שהופקו על ידי ניר דנן
קטגוריה:שירים שהופקו על ידי טונה
Everything (תוכנה)

**Everything** היא תוכנה חופשית, המאפשרת חיפוש מהיר יותר של קבצים ותיקיות במערכת ההפעלה Windows, ביחס לאפשרות החיפוש הסטנדרטית. Everything משיגה את יתרון המהירות, בכך שהיא יוצרת, עם התקנתה, אינדקס של שמות התיקיות והקבצים במערכות הקבצים NTFS ו-ReFS ומעדכנת אותו כל העת, אך לא שומרת ומחפשת את תוכן הקבצים עצמם.

## סקירה כללית
Everything נוצרה לראשונה בשנת 2004 על ידי דייוויד קרפנטר. צורת העבודה של התוכנה היא יצירת אינדקס של שמות הקבצים והתיקיות במערכות NTFS ו-ReFS (מערכות הקבצים של Windows) מיד עם התקנתה. לאחר מכן, ממשיכה Everything ומתעדכנת כל העת על שינויים במערכת הקבצים (בכל פתיחה מחדש של התוכנה). בעקבות העובדה כי Everything לא שומרת את תוכן הקבצים עצמם, אלא רק את שמות הקבצים והתיקיות ועל-פיהם מבצעת את החיפוש, נחשב החיפוש ב-Everything למהיר הרבה יותר מפעולת חיפוש סטנדרטית ב-Windows. להמחשה, זמן יצירת האינדקס של כלל הקבצים במערכת ההפעלה בעזרת Everything יערוך שנייה אחת בלבד בהתקנות Windows חדשות (כ-120,000 קבצים) וכדקה אחת בלבד במערכות עם כ-1,000,000,000 קבצים (וממילא, בהתאם לכך גם זמן החיפוש). גם ביחס לצריכת משאבים וזיכרון, נחשב Everything לכלי ידידותי ונוח, כאשר על כ-1,000,000,000 קבצים צורכת התוכנה רק כ-75MB RAM ו-45MB מתוך שטח הכונן.

Everything מציעה גם אפשרות חיפוש של קבצים מסוג ספציפי בלבד (לדוגמה, רק קובצי וידאו או מסמכים / רק קובצי וידאו מסוג MP4).

## קישורים חיצוניים

* 
* 

## הערות שוליים

קטגוריה:תוכנה חופשית
קטגוריה:תוכנה חינמית
סו ג'ונסון

**סו ג'ונסון** (באנגלית: **Sue Johnson**; 19 בדצמבר 1947 – 23 באפריל 2024) הייתה פסיכולוגית קלינית, מטפלת זוגית וסופרת קנדית. היא הייתה ידועה בעבודתה בתחום הפסיכולוגיה בנושא קשרים רומנטיים, וכן בתחום ההתקשרות. הייתה אחת ממייסדות שיטת טיפול זוגי ממוקד רגש.

## ביוגרפיה
ג'ונסון סיימה תואר ראשון בספרות אנגלית באוניברסיטת הול בשנת 1968, ובעלת תואר דוקטור בפסיכולוגיה וייעוץ מאוניברסיטת קולומביה הבריטית אותו קיבלה בשנת 1984.
עד יציאתה לגמלאות כיהנה כפרופסור במחלקה לפסיכולוגיה באוניברסיטת אוטווה. יחד עם לס גרינברג, פיתחה ג'ונסון שיטה לטיפול זוגי ממוקד רגש (EFT), גישה פסיכותרפית לזוגות המבוססת על תאוריית היקשרות, תפיסה הערכתית, ופסיכולוגיה הומניסטית. היא הקימה את המרכז הבינלאומי למצוינות בטיפול ממוקד רגשי, המציע הכשרה ב-EFT לאנשי מקצוע בתחום בריאות הנפש.

ג'ונסון חיברה מספר ספרים למטפלים (כולל מדריכי טיפול EFT) ולציבור הכללי.

בשנת 2016 זכתה ג'ונסון בתואר הפסיכולוג המשפחתי של השנה על ידי האגודה האמריקנית לפסיכולוגיה זוגית ומשפחתית.

בשנת 2017 מונתה לחברת מסדר קנדה.

## עבודות נבחרות
; ספרים

; מאמרים

## הערות שוליים

קטגוריה:פסיכולוגים קנדים
קטגוריה:סופרות קנדיות
קטגוריה:סופרים קנדים
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:בוגרות אוניברסיטת קולומביה הבריטית
קטגוריה:בוגרי אוניברסיטת קולומביה הבריטית
קטגוריה:נשים זוכות פרסים: מדע וטכנולוגיה
קטגוריה:חברי מסדר קנדה
קטגוריה:קנדיות שנולדו ב-1947
קטגוריה:קנדים שנולדו ב-1947
קטגוריה:נפטרות ב-2024
קטגוריה:קנדים שנפטרו ב-2024
Playlist: The Very Best of Toni Braxton

**Playlist: The Very Best of Toni Braxton** (**רשימת שירים: הטוב ביותר של טוני ברקסטון**) הוא אלבום הלהיטים הרביעי של זמרת ה-R&B האמריקאית טוני ברקסטון אשר יצא כחלק מסדרת אלבומים של חברת סוני BMG והופץ על ידי חברות הבת שלהם לגסי רקורדס ולה-פייס רקורדס.

אלבום הלהיטים יצא לאור בארצות הברית ב-28 באוקטובר 2008.

## רקע ותוכן
האוסף מכיל את השירים המצליחים ביותר של ברקסטון לצד מספר שירים פחות מוכרים וגרסת רמיקס לשיר "Spanish Guitar". סך הכל מכיל האלבום 14 שירים. בשנת 2013, יצאה מהדורה מחודשת לאלבום הלהיטים, אשר חלק משירי האלבום המקורי הוחלפו בשירים אחרים פחות מוכרים של ברקסטון. גם מהדורה זו כללה 14 שירים.

## רשימת רצועות
# "He Wasn't Man Enough"
# "Hit the Freeway"
# "You Mean the World to Me"
# "Un-Break My Heart"
# "How Could an Angel Break My Heart"
# "Maybe"
# "You're Makin' Me High"
# "How Many Ways"
# "Seven Whole Days"
# "A Better Man"
# "Breathe Again"
# "I Belong to You"
# "Let It Flow"
# "Spanish Guitar"

## קישורים חיצוניים

## הערות שוליים

קטגוריה:אלבומי טוני ברקסטון
ברקסטון, טוני
קטגוריה:אלבומי אוסף באנגלית
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי רודני ג'רקינס
קטגוריה:אלבומי חברת לה-פייס רקורדס
קרחון ריילי

**קרחון ריילי** (באנגלית: **Riley Glacier**) הוא קרחון בארץ פאלמר, בחצי האי האנטארקטי, שבאנטארקטיקה.

אורכו של הקרחון 26 קילומטרים; ורוחבו 31 קילומטרים.

הקרחון זורם לכיוון מערב, מהצד המערבי של ארץ פאלמר, ונשפך אל תוך מפרצון ג'ורג' השישי, בין הרי טראברס, והר דיקסי.

הקרחון מבותר בצורה רבה.

## היסטוריה
### גילוי ומיפוי הקרחון

הקרחון התגלה ונסקר לראשונה באוקטובר 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר מחדש בשנת 1949 על ידי סקר שטחי חסות איי פוקלנד.

### מקור השם

הקרחון נקרא על שמו של קוונטין ט. פ. מ. ריילי (Quintin Theodore Petroc Molesworth Riley), עוזר מטאורולוג במשלחת הבריטית אל ארץ גרהאם בין השנים 1934–1937.

## קישורים חיצוניים
* קרחון ריילי באתר הסקר הגאולוגי של ארצות הברית
* קרחון ריילי באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון ריילי
** תחזית מזג אוויר עדכנית ארוכת טווח עבור קרחון ריילי
** נתוני מזג אוויר היסטוריים עבור קרחון ריילי

## הערות שוליים

ריילי
לס גרינברג

**לסלי סמואל גרינברג** (באנגלית: **Leslie Samuel Greenberg**; נולד ב-30 בספטמבר 1945) הוא פסיכולוג קנדי יליד יוהנסבורג, דרום אפריקה, ואחד ממפתחי הטיפול ממוקד הרגש. הוא פרופסור אמריטוס לפסיכולוגיה באוניברסיטת יורק בטורונטו, וגם מנהל המרפאה לטיפול ממוקד רגש בטורונטו. מחקריו מתייחסים לשאלות הנוגעות לאמפתיה, תהליך פסיכותרפיה, הברית הטיפולית ורגש בתפקוד האדם.
## חייו
גרינברג למד הנדסה ועבד כמהנדס לפני שעשה את הדוקטורט שלו בפסיכולוגיה באוניברסיטת יורק בשנת 1975. עם המנחה שלו לורה נורת 'רייס, שלמדה אצל קרל רוג'רס באוניברסיטת שיקגו, הוא החל לבצע מחקר בפסיכותרפיה, בניסיון ליצור מודל מתמטי של אינטראקציות בין מטפל למטופל בשימוש בטכניקות של ניתוח משימות. הוא הושפע גם בתחילת הקריירה שלו מהמודל הקונסטרוקטיביסטי של חואן פסקואל-לאון.

תפקידו האקדמי הראשון היה באוניברסיטת קולומביה הבריטית בפסיכולוגיית הייעוץ, והוא סיים לימודי חינוך במכון לחקר הנפש בקליפורניה בשנת 1981. בתחילה הוכשר בגישת טיפול מרוכזת לקוח, לאחר מכן הוא אימן בטיפול בגשטאלט ובמשך השנים נחשף לגישות רבות אחרות הכוללות טיפול מערכתי- אינטראקטיבי, פסיכודינאמי וקוגניטיבי. הוא שב לאוניברסיטת יורק בשנת 1986 כפרופסור לפסיכולוגיה. מתוך הכרות עם שיטות אלה ובשיתוף תפיסות מתאוריית ההתקשרות ייסד יחד עם סו ג'ונסון את הטיפול הזוגי ממוקד הרגש.

גרינברג פרסם מאמרים רבים והיה שותף לכתיבת הספרים העיקריים בנושא גישות ממוקדות רגש לפסיכותרפיה. הוא חבר מייסד של החברה לחקר שילוב פסיכותרפיה (SEPI) ונשיא עבר של החברה למחקר פסיכולוגי (SPR), ממנו קיבל את פרס הקריירה למחקר מכובד בשנת 2004. האיגוד הפסיכולוגי הקנדי העניק לו את הפרס המקצועי לתרומות מכובדות לפסיכולוגיה כמקצוע, והאגודה הפסיכולוגית האמריקאית העניקה לו את פרס ה- APA על תרומות מקצועיות מכובדות למחקר יישומי ואת פרס קרל רוג'רס. הוא שימש כחבר מערכת של כתבי עת רבים בתחום הפסיכותרפיה, כולל *[[:en:Journal_of_Clinical_Psychology|Journal of Clinical Psychology]]*, *[[:en:Journal_of_Consulting_and_Clinical_Psychology|Journal of Consulting and Clinical Psychology]]*, *[[:en:Journal_of_Family_Psychology|Journal of Family Psychology]]*, *[[:en:Journal_of_Marital_&_Family_Therapy|Journal of Marital & Family Therapy]]*, *[[:en:Journal_of_Psychotherapy_Integration|Journal of Psychotherapy Integration]]* and *[[:en:Psychotherapy_Research|Psychotherapy Research]]* .

## קישורים חיצוניים
* 
* 

## הערות שוליים

קטגוריה:פסיכולוגים קנדים
קטגוריה:בוגרי אוניברסיטת יורק
קטגוריה:בוגרי אוניברסיטת ויטווטרסראנד
קטגוריה:קנדים שנולדו ב-1945
שדה השלג פרסל

**שדה השלג פרסל** (באנגלית: **Purcell Snowfield**) הוא שדה שלג, במרכז האי אלכסנדר, שבאנטארקטיקה. 

רוחבו של שדה השלג 28 קילומטרים.

שדה השלג ממוקם בין החלק המזרחי של הרי קולברט, לבין החלק המערב של רכס דאגלס.

## היסטוריה
### גילוי ומיפוי הרמה

הרמה מופתה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שמה של הרמה ניתן לה על ידי הוועדה המייעצת לשמות אנטארקטיים של בריטניה.

הרמה נקראת על שמו של המלחין האנגלי הנרי פרסל; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## קישורים חיצוניים

* שדה השלג פרסל באתר הסקר הגאולוגי של ארצות הברית
* שדה השלג פרסל באתר הגאזט האנטארקטי של ממשלת אוסטרליה
* שדה השלג פרסל באתר הגאזט האנטארקטי המשווה SCAR של ממשלת אוסטרליה
* שדה השלג פרסל באתר mindat

## הערות שוליים

פרסל
פרסל
שדה שלג

[שמאל|ממוזער|250px| שדה שלג ב[הר ריינייר. המים הנמסים מן השדה ממלאים בריכות מי קרחונים.]]
[250px|ממוזער|שדה השלג פאלמר על [הר הוד במדינת אורגון שבארצות הברית]]
**שדה שלג** או **נווה** הוא הצטברות של שלג וקרח קבועים (כל ימות השנה), הנמצאים בדרך כלל מעל קו השלג, בדרך כלל בשטח הררי או שטח קרחוני. 

מקורם של קרחונים בשדות שלג. הקצה התחתון של קרחון בדרך כלל נקי משלג בחודשי קיץ. חלקם העליון של קרחונים הוא לרוב שדה השלג – שדה קרח מכוסה שלג. הצטברות השלג הופכת לקרח, ומזינה את זרימת הקרחון.

## ראו גם
* קרחון
* גאומורפולוגיה קרחונית
* כיפת קרח
* קרחון ימי
* שדה קרח
* מדף קרח
* הדום קרח
* מפל קרח

## קישורים חיצוניים

*
קטגוריה:צורות נוף
קטגוריה:מדעי כדור הארץ
קטגוריה:קרח
קטגוריה:שלג
קטגוריה:גאולוגיה קרחונית
קטגוריה:קרחונים
Playlist: The Very Best of Destiny's Child

**Playlist: The Very Best of Destiny's Child** (בעברית: **רשימת שירים: הטוב ביותר של הדסטיניז צ'יילד**) הוא אלבום האוסף השלישי של להקת הבנות האמריקאית דסטיניז צ'יילד אשר יצא לאור ב-9 באוקטובר 2012 על ידי קולומביה רקורדס על מנת לציין 15 שנים מקום הלהקה.

האלבום מכיל 14 שירים מכל אלבומי האולפן של הלהקה.

## ביקורת והצלחה
עם יציאתו האלבום קיבל ביקורות חיוביות ממבקרי המוזיקה ששיבחו את בחירת השירים אם כי חלק מהם גם מתחו ביקורת על כך שאין שום שיר חדש באלבום. האלבום הגיע למקום ה-77 במצעד האמריקאי ולמקום ה-17 במצעד אלבומי ה-R&B וההיפ-הופ ובכך הפך לאלבום שדורג הכי גבוה במצעדים במסגרת סדרת הוצאות אלבומי האוסף של סוני מיוזיק.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דסטיניז צ'יילד
קטגוריה:אלבומי אוסף באנגלית
דסטיניז צ'יילד
קטגוריה:אלבומי חברת קולומביה רקורדס
Love Songs (אלבום של דסטיניז צ'יילד)

**Love Songs** (בעברית: **שירי אהבה**) הוא אלבום האוסף השלישי של להקת הבנות דסטיניז צ'יילד, אשר יצא ב-25 בינואר 2013. בניגוד לשני אלבומי האוסף הראשונים שלהן האלבום לאו דווקא כולל את הלהיטים הגדולים שלהן אלא באופן כללי שירים מאלבומיהם הקודמים אשר המשותף להם או שכולם עוסקים באהבה ומערכות יחסים.

בנוסף האלבום כולל שיר מקורי בשם "Nuclear" שהיה לשיר הראשון שהלהקה הקליטה מאז התפרקותה. עטיפת האלבום מבוססת על העטיפה ללהיט "Lose My Breath".

## הצלחה מסחרית
בארצות הברית האלבום הגיע בשיאו למקום ה-72 ומכר 6,000 עותקים בשבוע הראשון ליציאתו. בשבוע שלאחר כן האלבום ירד למקום ה-132 ובשבוע השלישי ירד שוב, למקום ה-151 וכך גם בשבוע הרביעי כאשר ירד למקום ה-166. בשבוע החמישי שלו האלבום כבר לא הופיע במצעד. במצעד אלבומי ה-R&B האמריקאי הוא הגיע למקום ה-7 ובמצעד אלבומי ה-R&B וההיפ-הופ האמריקאי הוא הגיע למקום ה-14.

בבריטניה האלבום הגיע למקום ה-44 במצעד האלבומים הבריטי הרשמי ולמקום ה-3 במצעד אלבומי ה-R&B. באירלנד האלבום הגיע בשיאו למקום ה-27. גם באירופה האלבום הגיע למיקומים נמוכים, למשל באיטליה הגיע למקום ה-69, בשווייץ למקום ה-89 ובצרפת למקום ה-149.

באוסטרליה האלבום הגיע למקום ה-14 ולמקום ה-14 במצעדים האלבומים האורבניים במדינה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דסטיניז צ'יילד
קטגוריה:אלבומי אוסף באנגלית
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי פארל ויליאמס
קטגוריה:אלבומי חברת קולומביה רקורדס
היינץ גינתר גודריאן

**היינץ גינתר גודריאן** (בגרמנית: **Heinz Günther Guderian**; 23 באוגוסט 1914 – 25 בספטמבר 2004) היה איש צבא גרמני, בנו של היינץ גודריאן. הוא היה אוברסט-לויטננט בוורמאכט ולאחר מכן גנרל-מיור בבונדסוור.

## ביוגרפיה
גודריאן נולד ב-23 באוגוסט 1914 בעיר גוסלאר. אביו היה הגנרל הנודע היינץ גודריאן. הוא למד בתיכון בצלנדורף והתגייס לרייכסווהר ב-1 באפריל 1933. הוא שירת בחיל השריון וכעבור שנתיים הועלה לדרגת לויטננט. הוא שירת כמפקד מחלקה, ולאחד מכן כמפקד פלוגה וכמפקד גדוד ברגימנט הפאנצר ה-1 וה-35. עם פרוץ מלחמת העולם השנייה ב-1939 הוא לחם ב והוענק לו צלב הברזל דרגה שנייה. שנה לאחר מכן הוא לחם ב ונפצע פעמיים במהלכה. הוא למד במכללת המטכ"ל וסיים את לימודיו ב-1942. לאחר מכן הוצב ביחידות פאנצר שונות עד מאי 1944, עת הוצב במטה דיוויזיית הפאנצר ה-116, תפקיד אותו מילא עד תום המלחמה. ב-5 באוקטובר הוא קיבל את עיטור צלב האבירים של צלב הברזל, ולאחר מכן לחם ב ובקרב יער הירטגן, לפני שנלכד בכיס הרוהר ונפל בשבי בעלות הברית באפריל 1945.

הוא הוחזק כשבוי מלחמה עד 1947, ולאחר שחרורו היה חבר בארגון גהלן. בעקבות הקמת הבונדסוור הוא חזר לצבא ומונה למפקד גדוד הפאנצר ה-3, ואחר כך הועבר לפקד על בריגדת הפאנצר ה-14. הוא הגיע לדרגת גנרל-מיור ומילא משימות מטה וניהול, ובהמשך מונה למפקח הכללי של כוחות הפאנצר - אותו תפקיד אותו מילא אביו בזמנו. ב-1972 הוא עוטר בצלב הגדול של עיטור הכבוד של הרפובליקה הפדרלית הגרמנית ופרש מהצבא שנתיים לאחר מכן. לאחר פרישתו פרסם ספרי היסטוריה על מלחמת העולם השנייה. הוא נפטר בבון ב-25 בספטמבר 2004.

## קישורים חיצוניים

* היינץ גינתר גודריאן באתר הספרייה הלאומית הגרמנית 
* היינץ גינתר גודריאן באתר linkfang 
* היינץ גינתר גודריאן באתר juergenruwe 
### מאמרים של גודריאן (הבן) שהתפרסמו ב[[מערכות]]
* 
* 

קטגוריה:גנרלים בבונדסוור
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:אנשי הוורמאכט
קטגוריה:גרמנים שנולדו ב-1914
קטגוריה:גרמנים שנפטרו ב-2004
הדיוויזיה ה-52 (בריטניה)

**הדיוויזיה ה-52 של [[הצבא הבריטי]] ([[השפלה הסקוטית|לואולנד]])** היא דיוויזיה בריטית אשר לחמה במלחמות העולם.

## היסטוריה
### הקמת הדיוויזיה
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

### מלחמת העולם הראשונה
ממוזער|סמל הדיוויזיה במלחמת העולם הראשונה
הגדודים הטריטוריאליים המפורסמים ששולבו בדיוויזיה הגיעו כולם מהשפלה הסקוטית, ויש להם היסטוריה שבמקרים מסוימים מתחילה יותר מ-300 שנה אחורה. היא כללה שלוש חטיבות חיל רגלים, החטיבה ה-155 (דרום סקוטלנד), החטיבה ה-156 (רובאים סקוטיים) והחטיבה ה-157 (חיל הרגלים הקל של היילנד). הדיוויזיה, שהוקצתה בתחילה להגנת החוף הסקוטי, עברה לגליפולי (ללא שתיים מחטיבות הארטילריה שלה), והגיעה לשם בתחילת יולי 1915. במהלך המעבר מסקוטלנד, הדיוויזיה סבלה מאובדן של 210 קצינים וחיילים שנהרגו, ו-224 נוספים נפצעו בתאונת הרכבת בקווינטינשיל, ליד גרטנה, בה היה מעורב רגימנט הסקוטים המלכותי השביעי.

בקיץ 1914 גויסה הדיוויזיה והחלה באימונים, וביוני 1915 לחמה במהלך המערכה בגליפולי כחלק מהקורפוס השמיני. בקיץ 1916 נשלחה הדיוויזיה למצרים, ובאוגוסט אותה שנה היא לחמה בקרב רומני. בשנת 1917 לחמה הדיוויזיה בקרב עזה הראשון ובקרב עזה השני, ולאחר מכן מילאה חלק חשוב בהבסת העות'מאנים בקרב עזה השלישי ואף נטלה חלק בכיבוש ירושלים. באפריל 1918 הועברה הדיוויזיה לחזית המערבית, שם לחמה במהלך מתקפת מאה הימים, ובכלל זה במהלך הקרב השני על הסום וקרב אראס. לאחר המלחמה, בשנת 1919, שוחררו חייליה והדיוויזיה פורקה.

### בין המלחמות
בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-15 (הסקוטית).

### מלחמת העולם השנייה
לאחר הפינוי מדנקירק נשלחה הדיוויזיה לצרפת כחלק מחיל המשלוח הבריטי השני, אולם פונתה תוך זמן קצר במסגרת מבצע אריאל. הדיוויזיה התאמנה בלוחמה הררית, והייתה מיועדת למבצעים בנורווגיה, אולם בסוף מבצעים אלו לא יצאו אל הפועל. בקיץ 1944 הוכפפה הדיוויזיה תחת פיקוד הארמייה המוטסת הראשונה, ואף תוכננה ליטול חלק במבצע מרקט גארדן, אולם לבסוף חלקה במבצע בוטל. בסתיו 1944 נשלחה הדיוויזיה להולנד, שם לחמה בקרב שפך הסכלדה, כחלק מהארמייה הקנדית הראשונה. לאחר מכן לחמה הדיוויזיה בקרבות בגרמניה עד סוף המלחמה, כאשר הקרב האחרון שנטלה בו חלק היה הקרב על המבורג.

### לאחר המלחמה
בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד.

## לקריאה נוספת
* ג'ון גריינג'ר, "**הלחימה על ארץ ישראל-1917**", הוצאת מודן והוצאת 'מערכות' של צה"ל, 2012.
*פילדמרשל ארצ'יבלד פרסיוול ויוול, **מסעי המלחמה בארץ ישראל**, הוצאת אריאל, 2007.

## קישורים חיצוניים
* הדיוויזיה ה-52

## הערות שוליים

קטגוריה:עוצבות בריטיות שלחמו בחזית המערבית במלחמת העולם הראשונה
52
52